钦定古今图书集成/明伦汇编/闺媛典/第096卷 > 皇清二 > 刘呈鼎妻袁氏
## 钦定古今图书集成/明伦汇编/闺媛典/第096卷 > 皇清二 > 刘呈鼎妻袁氏

按《曹县志》：袁氏，儒生刘呈鼎妻。未一载，呈鼎病亡，氏恸哭触棺，立求自尽。姑知其方妊，婉谕之曰：“刘氏血食，视子为绝续，必欲行而志，吾将先之。” 氏感惧，衔哀奉姑。居数月，果产一男。未几，姑没，子甫三岁，以痘殇。氏仰天大哭曰：“吾今有辞于先姑矣。” 乘婢出，自缢灵前。